《次平叔韵》
宋代·李正民

草长江南送暮春，谁怜羁羽及沈鳞。放怀自适渔樵乐，会面欣沈手足亲。

齿发渐凋嗟晚景，田园粗葺作闲人。材高莫叹时相负，会见诸公宠荐频。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。